
TEGULDIIUMS TAVA NAKOTNE





Darbības programmas "Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” (turpmāk – SAM pasākums)  otrās kārtas projektu iesniegumu atlases nolikums 
	Specifiskā atbalsta mērķa vai pasākuma īstenošanu reglamentējošie Ministru kabineta noteikumi
	Ministru kabineta 2017.gada 6.jūnija noteikumi Nr.315 “Darbības programmas “Izaugsme un nodarbinātība” 1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5.pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” (turpmāk – SAM pasākuma MK noteikumi) 

	Finanšu nosacījumi
	SAM pasākuma otrās projektu iesniegumu atlases kārtas (turpmāk – 2.kārta) ietvaros plānotais kopējais attiecināmais finansējums ir 6 617 100 euro, tai skaitā Eiropas Reģionālā attīstības fonda (turpmāk – ERAF) finansējums ir 5 624 535 euro un valsts budžeta līdzfinansējums – 992 565 euro.

Vienošanās slēgšanai līdz 2018.gada 31.decembrim  pieejamais 2.kārtas kopējais attiecināmais finansējums nepārsniedz 6 272 384 euro, tai skaitā ERAF finansējums nepārsniedz 5 331 526 euro un valsts budžeta līdzfinansējums nepārsniedz 940 858 euro, t.sk.:
1) Daugavpils Universitātei nepārsniedz 219 867 euro (ERAF finansējums nepārsniedz 186 887 euro un valsts budžeta līdzfinansējums nepārsniedz 32 980 euro);

2) Elektronikas un datorzinātņu institūtam nepārsniedz 219 867 euro (ERAF finansējums nepārsniedz 186 887 euro un valsts budžeta līdzfinansējums nepārsniedz 32 980 euro);

3) Jāzepa Vītola Latvijas Mūzikas akadēmijai nepārsniedz 86 764 euro (ERAF finansējums nepārsniedz 73 750 euro un valsts budžeta līdzfinansējums nepārsniedz 13 014 euro);

4) Latvijas Biomedicīnas pētījumu un studiju centram nepārsniedz 447 614 euro (ERAF finansējums nepārsniedz 380 472 euro un valsts budžeta līdzfinansējums nepārsniedz 67 142 euro), no kuriem 200 000 euro SAM pasākuma MK noteikumu 44.3.apakšpunktā minēto atbalstāmo darbību īstenošanai;

5) Latvijas Kultūras akadēmijai nepārsniedz 86 764 euro (ERAF finansējums nepārsniedz 73 750 euro un valsts budžeta līdzfinansējums nepārsniedz 13 014  euro);

6) Latvijas Lauksaimniecības universitātei nepārsniedz 344 097 euro (ERAF finansējums nepārsniedz 292 482 euro un valsts budžeta līdzfinansējums nepārsniedz 51 615 euro);
7) Latvijas Mākslas akadēmijai nepārsniedz 86 764 euro (ERAF finansējums nepārsniedz 73 750 euro un valsts budžeta līdzfinansējums nepārsniedz 13 014  euro);
8) Latvijas Organiskās sintēzes institūtam nepārsniedz 555 579 euro (ERAF finansējums nepārsniedz 472 242 euro un valsts budžeta līdzfinansējums nepārsniedz 83 337 euro), no kuriem 100 000 euro SAM pasākuma MK noteikumu 44.3.apakšpunktā minēto atbalstāmo darbību īstenošanai;
9) Latvijas Universitātei nepārsniedz 1 778 050 euro (ERAF finansējums nepārsniedz 1 511 342 euro un valsts budžeta līdzfinansējums nepārsniedz 266 708 euro), no kuriem 360 000 euro SAM pasākuma MK noteikumu 44.3. un 44.5.apakšpunktā minēto atbalstāmo darbību īstenošanai;
10) Latvijas Valsts koksnes ķīmijas institūtam nepārsniedz 246 487 euro (ERAF finansējums nepārsniedz 209 514 euro un valsts budžeta līdzfinansējums nepārsniedz 36 973 euro);
11) Latvijas Valsts mežzinātnes institūtam “Silava” nepārsniedz 210 993 euro (ERAF finansējums nepārsniedz 179 344 euro un valsts budžeta līdzfinansējums nepārsniedz 31 649 euro);
12) Liepājas Universitātei nepārsniedz 104 511 euro (ERAF finansējums nepārsniedz 88 834 euro un valsts budžeta līdzfinansējums nepārsniedz 15 677 euro);
13) Pārtikas drošības, dzīvnieku veselības un vides zinātniskajam institūtam “BIOR” nepārsniedz 122 258 euro (ERAF finansējums nepārsniedz 103 919 euro un valsts budžeta līdzfinansējums nepārsniedz 18 339 euro);
14) Rēzeknes Tehnoloģiju akadēmijai nepārsniedz 113 384 euro (ERAF finansējums nepārsniedz 96 376 euro un valsts budžeta līdzfinansējums nepārsniedz 17 008 euro);
15) Rīgas Stradiņa universitātei nepārsniedz 371 602 euro (ERAF finansējums nepārsniedz 315 862 euro un valsts budžeta līdzfinansējums nepārsniedz 55 740 euro), no kuriem 60 000 euro SAM pasākuma MK noteikumu 44.3.apakšpunktā minēto atbalstāmo darbību īstenošanai;
16) Rīgas Tehniskajai universitātei nepārsniedz 883 900 euro (ERAF finansējums nepārsniedz 751 315 euro un valsts budžeta līdzfinansējums nepārsniedz 132 585 euro), no kuriem 100 000 euro SAM pasākuma MK noteikumu 44.4.apakšpunktā minēto atbalstāmo darbību īstenošanai;
17) Ventspils Augstskolai nepārsniedz 262 752 euro (ERAF finansējums nepārsniedz 223 339 euro un valsts budžeta līdzfinansējums nepārsniedz 39 413 euro), no kuriem 100 000 euro SAM pasākuma MK noteikumu 44.3.apakšpunktā minēto atbalstāmo darbību īstenošanai;
18) Vidzemes Augstskolai nepārsniedz 131 131 euro (ERAF finansējums nepārsniedz 111 461 euro un valsts budžeta līdzfinansējums nepārsniedz 19 670 euro).
Projekta iesniedzējs sadarbības iestādē iesniedz vienu projekta iesniegumu un ar sadarbības iestādi noslēdz vienošanos par projekta īstenošanu. 
Otrajā kārtā projekta iesniedzējs plāno projekta īstenošanu pa posmiem, ievērojot šādus nosacījumus:

1) pirmajā posmā SAM pasākuma MK noteikumu 44.1. un 44.2.apakšpunktā minēto darbību īstenošanai pieejams finansējums 93,9 % apmērā no projekta iesniedzējam kopējā, atbilstoši SAM pasākuma MK noteikumu 2.pielikumā minētajai publiskā finansējuma sadalījuma metodikai aprēķinātā, attiecināmā publiskā finansējuma; 
2) snieguma rezerves finansējumu 6,1 % apmērā no 2.kārtas ietvaros attiecināmā finansējuma, kas paredzēts SAM pasākuma MK noteikumu 44.1. un 44.2.apakšpunktā minēto darbību īstenošanai, līdz 2018. gada 31. decembrim ietver 2.kārtas projektu snieguma fondā, kas projekta iesniedzējam būs pieejams papildus saskaņā ar SAM pasākuma MK noteikumu 39.3.apakšpunktu;
3) lēmumu par snieguma fonda finansējuma pārdali 2.kārtas finansējuma saņēmējiem pēc Eiropas Komisijas lēmuma par snieguma ietvara izpildi pieņem Izglītības un zinātnes ministrija pēc 2020. gada 1. aprīļa atbilstoši Izglītības un zinātnes ministrijas apstiprinātai snieguma fonda finansējuma piešķiršanas kārtībai, pamatojoties uz finansējuma saņēmēju sasniegtajiem starptautiskās sadarbības rezultātiem attiecīgajā periodā, par kuriem informācija tiek iegūta no dokumentiem, kas katru gadu tiek iesniegti Izglītības un zinātnes ministrijā zinātnes bāzes finansējuma aprēķināšanai. Šādā gadījumā projekta iesniedzējam var palielināt pieejamo kopējo attiecināmo finansējumu, atbilstoši grozot vienošanos par projekta īstenošanu.

Ar saimniecisko darbību nesaistītam projektam maksimālais attiecināmais ERAF finansējuma apmērs nepārsniedz 85% no projekta kopējā attiecināmā finansējuma. Nacionālais līdzfinansējums tiek nodrošināts no valsts budžeta finansējuma un tas nepārsniedz 15% no projekta kopējā attiecināmā finansējuma.

Ar saimniecisko darbību nesaistītu projektu īsteno no dienas, kad noslēgta vienošanās par projekta īstenošanu, bet ne ilgāk kā līdz 2022.gada 31.decembrim.
Izmaksas ir attiecināmas par:

1) SAM pasākuma MK noteikumu 44.1.apakšpunktā noteiktajām darbībām, ja tās nav finansētas no citiem finanšu instrumentiem un veiktas:

a) sākot ar 2014.gada 1.janvāri un līdz vienošanās noslēgšanai, ja finansējuma saņēmējs iesniedz projekta pieteikumā paredzēto darbību ilgtspējas pamatojumu;

b) pēc vienošanās noslēgšanas;

2) SAM pasākuma MK noteikumu 44.2., 44.3., 44.4., 44.5., 44.6. un 44.7.apakšpunktā noteiktajām darbībām, ja tās nav finansētas no citiem publiskiem finanšu instrumentiem un veiktas, sākot ar 2017.gada 1.janvāri.

	Projektu iesniegumu atlases īstenošanas veids
	Ierobežota projektu iesniegumu atlase 

	Projekta iesnieguma iesniegšanas termiņš
	No 2017.gada 
19.septembra
	līdz 2018.gada 
18.janvārim


I. Prasības projekta iesniedzējam un sadarbības partnerim
1. Projektu iesniedzēji un sadarbības partneri ir  SAM pasākuma MK noteikumu 35.punktā noteiktās zinātniskās institūcijas (turpmāk – projekta iesniedzēji un sadarbības partneri):
1.1. Daugavpils Universitāte ar sadarbības partneri projekta īstenošanā – Latvijas Hidroekoloģijas institūtu;

1.2. Elektronikas un datorzinātņu institūts;
1.3. Jāzepa Vītola Latvijas Mūzikas akadēmija;
1.4. Latvijas Biomedicīnas pētījumu un studiju centrs;
1.5. Latvijas Kultūras akadēmija; 
1.6. Latvijas Lauksaimniecības universitāte ar sadarbības partneriem projekta īstenošanā – Agroresursu un ekonomikas institūtu un Dārzkopības institūtu;

1.7. Latvijas Mākslas akadēmija;
1.8. Latvijas Organiskās sintēzes institūts;
1.9. Latvijas Universitāte ar sadarbības partneriem projekta īstenošanā – Latvijas Universitātes Cietvielu fizikas institūtu, Latvijas Universitātes Matemātikas un informātikas institūtu un Latvijas Universitātes Literatūras, folkloras un mākslas institūtu;
1.10. Latvijas Valsts koksnes ķīmijas institūts;
1.11. Latvijas Valsts mežzinātnes institūts “Silava”;
1.12. Liepājas Universitāte;
1.13. Pārtikas drošības, dzīvnieku veselības un vides zinātniskais institūts “BIOR”;

1.14. Rēzeknes Tehnoloģiju akadēmija;
1.15. Rīgas Stradiņa universitāte;
1.16. Rīgas Tehniskā universitāte;
1.17. Ventspils Augstskola;
1.18. Vidzemes Augstskola.
2. Projekta iesniedzējs var pretendēt uz specifiskā atbalsta saņemšanu, ja ir izpildīts SAM pasākuma MK noteikumu 71.8.apakšpunktā minētais.
3. Projekta iesniedzējam un sadarbības partnerim jānodrošina atbilstība SAM pasākuma MK noteikumu 35., 36., 42.(ja attiecināms), 71., 72., 73., 74. un 83.punktā noteiktajām prasībām.
II. Atbalstāmās darbības un izmaksas
4. Pasākuma 2.kārtas ietvaros ir atbalstāmas darbības, kas noteiktas SAM pasākuma MK noteikumu 44.punktā, ievērojot SAM pasākuma MK noteikumu 47. un 51.punktā minētos nosacījumus, t.sk. atbalstāma arī vides prasību integrēšana preču un pakalpojumu iepirkumos (zaļais publiskais iepirkums) (SAM pasākuma MK noteikumu 77.punkts). 
5. Pasākuma 2.kārtas ietvaros īsteno ar saimniecisko darbību nesaistītus projektus.
6. Projekta iesniegumā plāno izmaksas atbilstoši SAM pasākuma MK noteikumu 45., 46., 47. un 69.punktam.
7. Izmaksu plānošanā jāņem vērā “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā”, kas pieejamas Finanšu ministrijas tīmekļa vietnē - http://www.esfondi.lv/upload/00-vadlinijas/2-1--attiecinamibas-vadlinijas_2014-2020.pdf, kā arī pielikums - http://www.esfondi.lv/upload/00-vadlinijas/3.pielikums_metodika_natura.pdf  un “Metodika par netiešo izmaksu vienotās likmes piemērošanu projekta izmaksu atzīšanā 2014.-2020.gada plānošanas periodā”, kas pieejamas Finanšu ministrijas tīmekļa vietnē - http://www.esfondi.lv/upload/nr.-4.3.-metodika-par-netieso-izmaksu-vienotas-likmes-piemerosanu-projekta-izmaksu-atzisana-2014.-2020.gada-planosanas-period.pdf
III. Projektu iesniegumu noformēšanas un iesniegšanas kārtība

8. Projekta iesniegums sastāv no projekta iesnieguma veidlapas un tās pielikumiem (atlases nolikuma 1.pielikums):
8.1. 1.pielikums “Projekta īstenošanas laika grafiks”;
8.2. 2.pielikums “Finansēšanas plāns”;
8.3. 3.pielikums “Projekta budžeta kopsavilkums”;
kā arī projekta iesniegumam papildu pievienojamiem dokumentiem: 
8.4. 4.pielikums “Apliecinājums par dubultā finansējuma neesamību”;

8.5. projekta budžetā (projekta iesnieguma 3.pielikums) iekļauto izmaksu aprēķinus pamatojoša informācija, t.sk. norādīto uzņēmuma līgumu izmaksu aprēķina atšifrējums, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u.tml.) (ja attiecināms);

8.6. pilnvara, iestādes iekšējs normatīvais akts vai cits dokuments, kas apliecina pilnvarojumu parakstīt visus ar projekta iesniegumu saistītos dokumentus (ja projekta iesniegumu paraksta pilnvarota persona);
8.7. plāns dalībai Eiropas Savienības pētniecības un inovācijas pamatprogrammas “Apvārsnis 2020” (turpmāk – “Apvārsnis 2020”) konkursos un citās pētniecības un inovācijas atbalsta programmās un tehnoloģiju ierosmēs, definējot starptautiskās sadarbības projektus ar augstu gatavības pakāpi;
8.8. zinātniskās institūcijas iekšējā kārtība starptautiskās sadarbības, tostarp pētniecības mobilitātes un dalības programmas "Apvārsnis 2020" konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai, kas ietver atbalstāmās darbības, kuru īstenošanai iespējams saņemt finansiālu atbalstu, nosaka pieteikšanās kārtību un kritērijus atbalsta saņemšanai, kā arī atbalstāmo darbību ietvaros sasniedzamos rezultātus un to kvalitātes vadību un uzraudzību;

8.9. Eiropas Pētniecības infrastruktūras konsorcija (European Research Infrastructure Consortium) (turpmāk – ERIC konsorcijs) Latvijas Nacionālās partnerības plāns nacionālā konsorcija izveidei un darbībai, ietverot nacionālā līmenī sasniedzamos rezultātus, kas atbilst starptautiskā ERIC konsorcija prasībām, kas saskaņots ar plānā ietvertajiem nacionālajiem partneriem un Izglītības un zinātnes ministriju, tostarp saskaņojumus pamatojoša dokumentācija (attiecas uz SAM pasākuma MK noteikumu 35.4., 35.8., 35.9., 35.15. un 35.17.apakšpunktā minētajiem projekta iesniedzējiem);

8.10. Eiropas Kodolpētniecības organizācijas (CERN) Latvijas Nacionālā kontaktpunkta rīcības plāns, kas saskaņots ar Izglītības un zinātnes ministriju, tostarp saskaņojumu pamatojoša dokumentācija (attiecas uz SAM pasākuma MK noteikumu 35.16.apakšpunktā minēto projekta iesniedzēju);

8.11. rīcības plāns sadarbības nodrošināšanai kvantu skaitļošanas jomā ar Kvantu programmatūras pētniecības centru (Nīderlande) un Parīzes Kvantu skaitļošanas centru (Francija), kas saskaņots ar Izglītības un zinātnes ministriju, tostarp saskaņojumu pamatojoša dokumentācija (attiecas uz SAM pasākuma MK noteikumu 35.9.apakšpunktā minēto projekta iesniedzēju);
8.12. atbilstoši SAM pasākuma MK noteikumu 42.2.apakspunktam noslēgtā sadarbības līguma kopija, kurā iekļauta informācija par sadarbības projekta kopīgu izpildi, par pienākumu un atbildības sadali rezultātu sasniegšanas nodrošināšanai un rezultātu izmantošanas tiesībām (ja attiecināms);
8.13. apliecinājums (valdes lēmums) par to, ka uzņēmumiem, kas var ietekmēt institūciju, piemēram, būdami tās akcionāri vai dalībnieki nav piekļuves priekšrocību attiecībā uz projekta ietvaros radītajiem rezultātiem (ja attiecināms);

8.14. ja veikti precizējumi projekta iesniedzēja atbilstoši SAM pasākuma MK noteikumu 71.8.apakšpunktam iesniegtajā dokumentācijā, jāiesniedz dokumentu aktuālā versija;

8.15. dokumentācija, kas pamato projekta pieteikumā paredzēto darbību ilgtspēju (ja attiecināms);
8.16. papildu informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā (ja attiecināms).
9. Projekta iesnieguma pielikumus numurē secīgi, turpinot projekta iesnieguma veidlapas obligāto pielikumu numerāciju. 
10. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (atlases nolikuma 2.pielikums). 
11. Projekta iesniedzējs projekta iesniegumu sagatavo un iesniedz Kohēzijas politikas fondu vadības informācijas sistēmā 2014.-2020.gadam (turpmāk – KP VIS) https://ep.esfondi.lv, aizpildot norādītos datu laukus un pievienojot nepieciešamos pielikumus. Ja pielikuma apjoms pārsniedz KP VIS sistēmā noteikto apjomu (virs 200 MB), tad liela apjoma pielikumus var iesniegt, pievienojot pavadvēstuli, kurā norādīta informācija, kas ļauj identificēt projektu uz kuru pielikumi attiecas un tos var iesniegt:

11.1. elektroniska dokumenta veidā un parakstot ar drošu elektronisko parakstu, kas satur laika zīmogu, izmantojot:
11.1.1. elektronisko pastu, nosūtot uz Centrālās finanšu un līgumu aģentūras elektroniskā pasta adresi: cfla@cfla.gov.lv,

11.1.2. kompaktdiskus vai kopnes USB saskarnes atmiņas ierīces, iesniedzot personīgi Centrālās finanšu un līgumu aģentūras klientu apkalpošanas centrā - Meistaru ielā 10, Rīgā vai nosūtot pa pastu;

11.2. papīra formā, iesniedzot personīgi Centrālās finanšu un līgumu aģentūras klientu apkalpošanas centrā - Meistaru ielā 10, Rīgā vai nosūtot pa pastu. 
12. Projekta iesniegumu sagatavo latviešu valodā. Ja kāds no projekta iesnieguma pielikumiem ir citā valodā, atbilstoši Valsts valodas likumam pievieno Ministru kabineta 2000.gada 22.augusta noteikumu Nr.291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā. 
13. Projekta iesniegumu paraksta projekta iesniedzēja atbildīgā persona vai tā pilnvarota persona. Personas, kura paraksta iesniegumu, paraksta tiesībām jābūt nostiprinātām atbilstoši normatīvajos aktos noteiktajam regulējumam. Ja projekta iesniegumu paraksta projekta iesniedzēja pilnvarota persona, pievieno attiecīgu dokumentu par konkrētai personai izdoto pilnvarojumu.
IV. Projektu iesniegumu iesniegšanas kārtība
14. Centrālā finanšu un līgumu aģentūra kā sadarbības iestāde (turpmāk – sadarbības iestāde) sagatavo un projekta iesniedzējam nosūta uzaicinājumu iesniegt projekta iesniegumu, ja projekta iesniedzējs ir izpildījis MK noteikumu 71.8.apakšpunktā noteiktās prasības.
15. Projekta iesniegumu iesniedz līdz projektu iesniegumu iesniegšanas beigu termiņam.
16. Ja projekta iesniegums tiek iesniegts pēc projektu iesniegumu iesniegšanas beigu termiņa, tas netiek vērtēts un projekta iesniedzējs saņem sadarbības iestādes paziņojumu par atteikumu vērtēt projekta iesniegumu.
V. Projektu iesniegumu vērtēšanas kārtība

17. Projektu iesniegumu vērtēšanai sadarbības iestādes vadītājs ar rīkojumu izveido projektu iesniegumu vērtēšanas komisiju (turpmāk – vērtēšanas komisija). 

18. Vērtēšanas komisijas sastāvā iekļauj pārstāvjus no sadarbības iestādes, atbildīgās iestādes, kuras pārziņā ir attiecīgais atbalsta pasākums un Izglītības un zinātnes ministrijas pārstāvi, Kultūras ministrijas, Veselības ministrijas un Zemkopības ministrijas, kā arī vadošās iestādes pārstāvi novērotāja statusā.  
19. Vērtēšanas komisija darbojas saskaņā ar Eiropas Savienības fondu projektu iesniegumu vērtēšanas komisijas nolikumu, kuru apstiprina sadarbības iestādes vadītājs. 

20. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, projektu iesniegumu vērtēšanas komisijas nolikumam, atlases nolikuma 3.pielikumā iekļautajiem projektu iesniegumu vērtēšanas kritērijiem, kā arī ir atbildīgi par konfidencialitātes ievērošanu. 
21. Vērtēšanas komisija vērtē projekta iesnieguma atbilstību projektu iesniegumu vērtēšanas kritērijiem (atlases nolikuma 3.pielikums), izmantojot projektu iesniegumu vērtēšanas kritēriju piemērošanas metodiku (atlases nolikuma 4.pielikums) un aizpildot projekta iesnieguma vērtēšanas veidlapu. 

22. Vērtēšanas komisija sēdē izskata un apspriež projekta iesnieguma vērtējumu un lemj par katra projekta iesnieguma virzīšanu apstiprināšanai vai apstiprināšanai ar nosacījumu, vai noraidīšanai. 

23. Vērtēšanas komisijas lēmums tiek atspoguļots vērtēšanas komisijas atzinumā.
24. Ja projekta iesniegums apstiprināms ar nosacījumu/-iem, vērtēšanas komisijas atzinumā norāda nosacījumu izpildei noteiktās darbības un termiņu. Projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.

25. Pēc precizētā projekta iesnieguma saņemšanas sadarbības iestādē, vērtēšanas komisija izvērtē veiktos precizējumus projekta iesniegumā atbilstoši kritērijiem, kuru izpildei tika izvirzīti papildus nosacījumi, un aizpilda projekta iesnieguma vērtēšanas veidlapu. 
26. Ja projekta iesniedzējs neizpilda lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos lēmumā noteiktajā termiņā, vērtēšanas komisija atkārtoti pieņem atzinumu par projekta iesnieguma virzību apstiprināšanai ar nosacījumu atbilstoši atlases nolikumā noteiktajai kārtībai. Ja kāds no atkārtotajā sadarbības iestādes lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā, projekta iesniegums uzskatāms par noraidāmu.
VI. Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu un paziņošanas kārtība
27. Pamatojoties uz vērtēšanas komisijas atzinumu, sadarbības iestāde izdod pārvaldes lēmumu (turpmāk – lēmums) par:
27.1. projekta iesnieguma apstiprināšanu;
27.2. projekta iesnieguma apstiprināšanu ar nosacījumu;
27.3. projekta iesnieguma noraidīšanu.
28. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem 3 mēnešu laikā pēc projekta iesnieguma iesniegšanas datuma.
29. Lēmumu par projekta iesnieguma apstiprināšanu sadarbības iestāde pieņem, ja projekta iesniegums atbilst projektu iesniegumu vērtēšanas kritērijiem.

30. Lēmumu var pieņemt par katru projektu iesniegumu atsevišķi, negaidot visu projektu vērtēšanas rezultātus. 
31. Lēmumu par projekta iesnieguma apstiprināšanu ar nosacījumu pieņem, ja projekta iesniegums neatbilst kādam no projektu iesniegumu vērtēšanas precizējamajiem kritērijiem un projekta iesniedzējam jāveic sadarbības iestādes noteiktās darbības, lai projekta iesniegums atbilstu projektu iesniegumu vērtēšanas kritērijiem.
32. Lēmumu par projekta iesnieguma noraidīšanu sadarbības iestāde pieņem, ja projekta iesniedzējs nav aicināts iesniegt projekta iesniegumu.

33. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija to izvērtē un sniedz atzinumu par nosacījumu izpildi. Pamatojoties uz vērtēšanas komisijas atzinumu, sadarbības iestāde izdod:

33.1. atzinumu par lēmumā noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
33.2. atkārtotu lēmumu par projekta iesnieguma apstiprināšanu ar nosacījumu, ja lēmumā par projekta iesnieguma apstiprināšanu ar nosacījumu ietvertie nosacījumi nav izpildīti vai nav izpildīti noteiktajā termiņā.
34. Pēc atkārtoti precizētā projekta iesnieguma iesniegšanas, vērtēšanas komisija to izvērtē un sniedz atzinumu par nosacījumu izpildi. Pamatojoties uz vērtēšanas komisijas atzinumu, sadarbības iestāde izdod atzinumu par lēmumā noteikto nosacījumu izpildi. 
35. Ja projekta iesniedzējs neizpilda atkārtotā lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos noteiktajā termiņā, projekta iesniegums ir uzskatāms par noraidītu.

36. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
37. Informāciju par apstiprinātajiem projektu iesniegumiem publicē sadarbības iestādes tīmekļa vietnē www.cfla.gov.lv.
VII. Papildu informācija
38. Saskaņā ar SAM pasākuma MK noteikumu 48.punktā noteikto, projekta iesniedzējam pēc projekta iesnieguma apstiprināšanas un vienošanās par projekta īstenošanu noslēgšanas būs iespēja saņemt avansa maksājumu 30 % apmērā no projektam piešķirtā publiskā finansējuma kopsummas projekta īstenošanai, atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā. Avansu var izmaksāt vairākos maksājumos.
39. Jautājumus par projekta iesnieguma sagatavošanu un iesniegšanu lūdzam nosūtīt uz elektroniskā pasta adresi atlase@cfla.gov.lv vai lūdzam vērsties sadarbības iestādes klientu apkalpošanas centrā (Meistaru ielā 10, Rīgā, tālrunis 66939777). Atbildes uz iesūtītajiem jautājumiem tiks nosūtītas elektroniski jautājuma uzdevējam. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā 2 darba dienas līdz projektu iesniegumu iesniegšanas beigu termiņam. Atbildes uz biežāk uzdotajiem jautājumiem tiks ievietotas sadarbības iestādes tīmekļa vietnē http://cfla.gov.lv/lv/es-fondi-2014-2020/biezak-uzdotie-jautajumi. 
40. Aktuālā informācija par projektu iesniegumu atlasēm ir pieejama sadarbības iestādes tīmekļa vietnē http://cfla.gov.lv/lv/es-fondi-2014-2020/izsludinatas-atlases.
41. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai. 

Pielikumi:

1.pielikums. Projekta iesnieguma veidlapa un tās pielikumi uz 16 lappusēm.
2.pielikums. Projekta iesnieguma veidlapas aizpildīšanas metodika uz 45 lappusēm.
3.pielikums. Projekta iesnieguma vērtēšanas kritēriji uz 7 lappusēm.
4.pielikums. Projekta iesnieguma vērtēšanas kritēriju piemērošanas metodika uz 27 lappusēm.
5.pielikums. Vienošanās par projekta īstenošanu projekts uz 16 lappusēm.
